
REFERAT 
privind acordarea scutirii de la plata impozitului pe clădiri datorat bugetului local aferent anului 2009 pentru Centru de tip familial „Casa de fete OSANA”;

 ASOCIAŢIEI „MANA” PENTRU PROTECŢIA COPILULUI AFLAT ÎN DIFICULTATE

Prin cererea înregistrată la Direcția Fiscală a Municipiului Timișoara cu nr. E12009-002773/29.01.2009, Asociația ”Mana”  Pentru Protecţia Copilului aflat în dificultate, cu sediul în Timișoara, str. W. Shakespeare nr.14, CF 11221708, solicită acordarea scutirii de la plata impozitului pe anul 2009 în temeiul prevederilor art. 285 alin. 1 lit.c din Legea 571/2003 privind Codul Fiscal,  modificată, pentru următoarele bunuri impozabile din proprietatea sa: 

· clădirea situat în Timișoara str. Shakespeare nr.14  nr. cadastral 1247/633, înscris în cartea funciară nr. 1836 – Centru de tip familial „Casa de fete OSANA”;
· terenul situat în Timișoara str. Shakespeare nr.14  nr. cadastral 1247/633, înscris în cartea funciară nr. 1836;
· mijlocul de transport, marca Mercedes Sprinter, nr. înmatriculare TM 12DEZ.                                                                                                                                                                                                                                                 
În conformitate cu prevederile art.1 alin.(2) din Statutul Asociaţiei „MANA”, aceasta este o persoană juridică română de drept privat, non-profit, fără scop patrimonial, independentă faţă de organele de stat sau private române sau străine, apolitică, ce se constituie din libera iniţiativă a membrilor fondatori.  
Potrivit art.285 alin.(1) litera „c” din Legea 571/2003 privind Codul fiscal actualizată:

„1) Impozitul pe clădiri, impozitul pe teren, impozitul pe mijloacele de transport, taxa pentru eliberarea certificatelor, avizelor şi autorizaţiilor, precum şi alte taxe locale precizate la art. 282 şi art. 283 nu se aplica(…):

    c) organizaţiilor care au ca unica activitate acordarea gratuita de servicii sociale în unităţi specializate care asigura găzduire, îngrijire socială şi medicală, asistenta, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte persoane aflate în dificultate, în condiţiile legii.”
Astfel, facilitatea fiscală prevăzută la art. 285 alin. (1) din Legea 571/2003 se acordă organizațiilor care îndeplinesc condiția prevăzută la lit. c a aceluiași art., respectiv au ca unică activitate acordarea gratuită de servicii sociale în unități specializate, servicii sociale care asigura găzduirea, îngrijirea socială și medicală, asistență, ocrotire, recuperare, reabilitare și reinserție socială pentru copil, familie, persoane cu handicap, persoane vârstnice, alte persoane aflate în dificultate. 
Potrivit prevederilor art. 4 din Statutul Asociație ”Mana”, ”Asociația va putea înființa pe baza hotărârii Adunării Generale întreprinderi economice, sumele obținute din activitatea societății urmând a fi folosite de asociație în vederea relizării scopului său
Potrivit art. 8 din Statutul Asociației ”Patrimoniul Asociației poate fi sporit pe parcurs în urma activității auxiliare cu caracter patrimonial care servesc nemijlocit scopul nepatrimonial general”
Menționăm faptul că,  împrejurarea că sumele obţinute din aceste activităţi economice urmează a fi folosite de asociaţie în vederea realizării scopului său nu este concludentă, întrucât legea nu distinge, ci prevede expres tipul de activitate pe care le poate avea asociaţia.
Având în vedere cele prezentate mai sus, apreciem că activitatea Asociației „Mana ” nu se limitează la acordarea gratuită de servicii sociale, condiție expres prevăzută la art. 285 alin.1 lit.c din Legea 571/2003. 
Prin urmare, Asociația ”Mana” nu se încadrează în prevederile art. 285 alin.(1) lit.c din Legea 571/2003, nefiind îndeplinită condiția expres prevăzută de acesta, respectiv, unica activitate a organizației să fie cea de acordare gratuită de servicii sociale în unități specializate care să asigure găzduire, îngrijire socială și medicală, asistență, ocrotire, activități de recuperare, reabilitare și reinserție socială pentru copil, familie, persoane cu handicap, persoane vârstnice, alte persoane aflate în dificultate. 
Pe de altă parte având în vedere caracterul social umanitar al activităților constând în  asigurarea unui mediu prielnic de creștere și dezvoltare a copiilor prin împlinirea nevoilor de hrană, îmbrăcăminte asistentă medicală și socială, etc, activități prevăzute la art. 7 din Statutul Asociației, precum și declarația pe proprie răspundere a reprezentantului Asociației ”Mana”, dl. Piclisan Perrin Vincențiu, înregistrată cu nr. E12009-005400/24.02.2009 potrivit căreia, clădirea situat în Timișoara str. Str. W. Shakespeare nr.14- Casa de fete OSANA, este utilizată de Asociație pentru activități social umanitare, considerăm că Asociația ”Mana” îndeplinește condițiile de acordare a scutirii de la plata impozitului pe cădiri aferent anului 2009 pentru acest imobil,  în temeiul prevederilor art.250 alin.(1) pct.19 din Legea 571/2003 privind Codul fiscal. 
Potrivit art.250 alin.(1) pct.19 din Legea nr.571/2003 privind codul fiscal, modificată:

„Clădirile pentru care nu se datorează impozit, prin efectul legii, sunt după cum urmează (…):


19. clădirile utilizate pentru activităţi social umanitare, de către asociaţii, fundaţii şi culte, potrivit hotărârii consiliului local. »

Menționăm faptul că impozitul pe anul 2009 aferent imobilului –centru de tip familial ”Casa de fete OSANA” situat în Timișoara str. Str. W. Shakespeare nr.14 însris în CF nr. 1836 nr. cadastral 1247/633  este în cuantum de 3366RON.
În concluzie, având în vedere cele prezentate  mai sus, considerăm că Asociația ”Mana” se încadrează în prevederile art. 250 alin.(1) pct.19 din Legea nr.571/2003, clădirea situată în Timișoara str. W. Shakespeare nr.14- Casa de fete OSANA fiind utilizată de Asociație  pentru activități social umanitare. 
Având în vedere cele de mai sus,

PROPUNEM:

Acordarea scutirii de la plata impozitului în cuantul de 3366 RON aferent clădirii – centru de tip familial „Casa de fete – OSANA”, situată în Timișoara str. W. Shakespeare nr.14, CF nr.1836, nr. cadastral 1247/633, pentru anul fiscal 2009,  Asociaţiei „MANA” Pentru Protecţia Copilului aflat în Dificultate.

